open-index/open-wikipedia-markdown huggingface dataset:
Scioa

**Scioa**, ás veces escrito como **Xoa**, **Shoa** ou **Shewa** e, frecuentemente, co seu nome  italiano **Scioa** ou **Scioà** (en ge'ez ሽዋ *Šawā*, moderno *Šewā*, en  amárico *Šawā´*), é unha rexión histórica de Etiopía.

A actual capital etíope, Addis Abeba, está situada no centro desta rexión.

Antigamente a rexión era un reino autónomo do imperio de Etiopía, e, tras a anexión de Abisinia polo Reino de Italia, foi unha gobernación, distrito ou provincia (*governorato*) da África Oriental Italiana, creada en 1939 e que  existiu até 1941.

## Historia 
A África Oriental Italiana formouse o 15 de xaneiro de 1935 pola unión des colonias da Eritrea italiana e a Somalia italiana.

O 3 de outubro de 1935 os italianos invadiron Abisinia (Etiopía), que foi formalmente anexionada polo Reino de Italia o 9 de maio de 1936, quedando incorporada á África Oriental Italiana. O 1 de xuño seguinte estableceuse unha nova división interna pola cal creáronse seis gobernacións ou provincias: Eritrea (á que se agregou a rexión etíope da provincia de Tigré), Somalia italiana (á que se engadiu a rexión etíope do Ogadén), Galla e Sidama (país dos oromo e sur de Etiopía), Harar (nordeste de Etiopía), Amhara (noroeste) e Addis Abeba (centro).

As gobernacións de Galla e Sidama e de Amhara perderon, o 1 de xaneiro de 1939, unha parte dos seus territorios, que foron integrados na gobernación de Addis Abeba, que cambiou de nome polo de gobernación de Scioa (*governorato de Scioà*).

O 5 de abril de 1941 Addis Abeba foi ocupada polos británicos.

**Nota:** no mapa da dereita, división en  gobernacións da África Oriental italiana. No centro, a gobernación de Scioa (*Scioà*).

## Gobernadores
### Gobernación de Addis Abeba 
*Giuseppe Bottai (1895-1959) 5 de maio de 1936 - 27 de maio de 1936  
*Alfredo Siniscalchi (1885-1964) 1 de xuño de 1936 - 23 de setembro de 1938  
*Francesco Camero Medici (1896-1946) 23 de setembro de 1938 - 31 de decembro de 1938   
### Gobernación de Xoá 
*Enrico Cerulli (1898-1988) 1 de xaneiro de 1939 - 5 de maio de 1939 
*Guglielmo Nasi (1879-1971) 5 de maio de 1939 - 2 de xuño de 1940  
*Giuseppe Daodice di Daodicca (1882-1952) 2 de xuño de 1940 - 3 de abril de 1941  
*Agenore Frangipani dei marchesi di Mileta (1876-1941), interíno, 3 de abril de 1941 - 6 de abril de 1941 
 
## Notas 
## Véxase tamén 
### Bibliografía 
*Worldstatesmen
**Annuario Generale 1940, Consociazione Turistica Italiana*, Milán, 1940.

### Outros artigos 
* Etiopía
* Addis Abeba
* Eritrea italiana
* Ogadén
* Somalia italiana
Xosé Manuel Baamonde Silva

**Xosé Manuel Baamonde Silva**, nado en Ribeira en 1970, é un profesor e investigador galego. A súa traxectoria profesional estivo ligada á xestión da comunicación no eido empresarial e institucional. En 2015 foi elixido decano da Facultade de Ciencias Sociais e da Comunicación de Pontevedra.

## Traxectoria 
Licenciouse en Ciencias da Información pola Universidade Complutense de Madrid no 1993. Doutorouse en Ciencias da Información pola Universidade de Santiago de Compostela no ano 2007. É autor de varias obras, como *A comunicación no Sector Feiral. Estratexias de organizadores, expositores e visitantes*, ou *A xestión dun evento único. Crónica do Centenario*. Ten publicados artigos en revistas e participado en congresos do sector de comunicación e as relacións públicas. Foi Director de Comunicación da Feira Internacional de Galicia (1994-2004) e Xefe de Gabinete do Concello de Ribeira (2005-2007). Dende 2008, dedicase á docencia na Facultade de Ciencias Sociais e Comunicación da Universidade de Vigo. É profesor no Departamento de Comunicación Audiovisual e Publicidade. As súas áreas de especialización son as relacións públicas, a comunicación solidaria e a organización de eventos.

## Véxase tamén 
### Ligazóns externas 
* Páxina persoal na Universidade de Vigo
A Portela, Anseán, O Corgo

**A Portela** é un lugar da parroquia de Anseán, no concello lugués do Corgo na comarca de Lugo. Segundo o IGE, en 2016 tiña 7 habitantes (3 homes e 4 mulleres).

## Lugares e parroquias 
### Lugares de Anseán 
### Parroquias do Corgo 
## Notas 
## Véxase tamén 
### Outros artigos 
*Lugares do Corgo
Eduardo Pérez Hervada

**Eduardo Pérez Hervada**, nado na Coruña en 1902 e finado na mesma cidade o 8 de xullo de 1996, foi un médico, xornalista e escritor galego.

## Traxectoria 
Licenciado en Medicina pola Universidade de Santiago de Compostela. Gañou unha praza na Beneficencia da Coruña, onde foi visitador a domicilio, xefe do servizo hospitalario de infecciosos e enfermos mentais no Hospital Labaca e decano da Beneficencia. Dirixiu a revista *Medicina Galaica* e *Medicina Galaica Astur* e colaborou na prensa coruñesa, especialmente en *El Orzán* e *La Voz de Galicia*. Ingresou na Real Academia de Medicina de Galicia en 1949, da que foi presidente durante máis de 25 anos, ata 1991.

## Obras 
* *Los males del alma y eugenesia*, 1934.
* *Hombres y pueblos*, 1937.
* *Deshumanización de la medicina*.
* *La vocación*.
* *Cerebro senil*.
* *Psicología de un suicida*.
* *Memorias íntimas de un suicida*.
* *Los nerviosos*.
* *Meningitis tuberculosa (diagnóstico, pronóstico y tratamiento)*, 1955.
* *Atalaya médica*, 1959.
* *Habla el médico Eduardo Pérez Hervada*, 1960.
* *Sanos y enfermos*, 1962.
* *Curanderismo y superstición*, 1972.
* *El hombre-lobo*, 1973.
* *El diario afán*, 1974.
* *Ramón Otero Acuña. Un gaditano en Fonseca*, 1980.
* *Curanderismo en Galicia*, 1984.

## Notas 
## Véxase tamén 
### Ligazóns externas 
* Eduardo Pérez Hervada
Teoría da Continuidade Paleolítica

O **Paradigma da continuidade paleolítica** (PCP) (en italiano *La teoria della continuità*), ten orixe na teoría da continuidade paleolítica (ou TCP) é unha hipótese que suxire como data de orixe das linguas protoindoeuropeas (PIE) o Paleolítico Superior ou o Neolítico, varios milenios antes do Calcolítico ou Neolítico como suxiren outras hipóteses. O PCP postula que a chegada das linguas indoeuropeas está relacionada coa hipotética emigración, durante o paleolítico, do *Homo Sapiens* a partir de África para Europa e Asia. En termos de períodos cronolóxicos, Alinei admite unha cronoloxía máis antiga do que a hipótese Anatolia de Colin Renfrew (4º milenio a.C.).

Mario Alinei presentou esta hipótese no libro ''Origini delle Lingue d' Europa'' (orixes das linguas de Europa), en dous volumes de 1996 e 2000, e é o principal defensor desta.

## Historia
Desde 2004, un grupo informal de estudosos defende o Paradigma da Continuidade Paleolítica en liña. Alén do lingüista Alinei, os principais membros son os lingüistas Xaviero Ballester (Universidade de Valencia) e Francesco Benozzo (Universidade de Boloña). Tamén están incluídos arqueólogos, o belga Marcel Otte (Universidade de Liège) un dos maiores especialistas do Paleolítico Médio e Superior, o americano Homer L. Thomas, e o alemán Alexander Häusler, especialista na prehistoria de Europa Central e o antropólogo Henry Harpending (Universidade de Utah).
 
## Notas 
## Véxase tamén
### Outros artigos
* Estudos indoeuropeos
* Protolingua
* Orixe recente africana dos humanos modernos
;Protolinguas derivadas
* Lingua protoarmenia
* Lingua protobaltoeslava
* Lingua protocéltica
* Lingua protoxermánica
* Lingua protogrega
* Lingua protoindoiraniana

### Ligazóns externas 
* 
* 
* 
*  
*  
*  
*  
*  
*  
*
Seoane, Folgosa, O Corgo

**Seoane** é un lugar da parroquia de Folgosa, no concello lugués do Corgo na comarca de Lugo. Segundo o IGE, en 2016 tiña 17 habitantes (11 homes e 6 mulleres).

## Toponimia 
O topónimo deriva do latín , San Xoán.

## Lugares e parroquias 
### Lugares de Folgosa 
### Parroquias do Corgo 
## Notas
Manán de Santa María, Santa María de Manán, O Corgo

**Manán de Santa María** é o único lugar da parroquia de Santa María de Manán, no concello lugués do Corgo na comarca de Lugo. Segundo o IGE, en 2016 tiña 29 habitantes (14 homes e 15 mulleres).

## Lugares e parroquias 
### Lugares de Santa María de Manán 
### Parroquias do Corgo 
## Notas
Lamapulleira

Como topónimo **Lamapulleira**, pode referirse a:

;En Galiza
***Lamapulleira**, lugar da parroquia de Anseán, no concello do Corgo;
***Lamapulleira**, lugar da parroquia de San Cosme de Manán, no concello do Corgo.

## Véxase tamén
### Outros artigos
Santo André, Santo André de Chamoso, O Corgo

**Santo André** é un lugar da parroquia de Santo André de Chamoso, no concello lugués do Corgo na comarca de Lugo. Segundo o IGE, en 2016 tiña 34 habitantes (13 homes e 21 mulleres).
## Toponimia 
O topónimo **Santo André** é un haxiotopónimo referido ao apóstolo André e débese á presenza no lugar da igrexa parroquial.

## Lugares e parroquias 
### Lugares de Santo André de Chamoso 
### Parroquias do Corgo 
## Notas
Tanxente hiperbólica

miniatura|right|Gráfica da función tanh(t) nos números ℝ.

A **tanxente hiperbólica** é unha función hiperbólica, obtida a partir do cociente entre o seno hiperbólico e o coseno hiperbólico, de forma similar á relación trigonométrica da tanxente.

:  tanh(t) = {senh(t)\over cosh(t)}

:  tanh(t)= {{e^t - e^{-t}\over 2}\over {e^t + e^{-t}\over 2}}

Entón a fórmula resulta como:

: \tanh (t) = \frac{\sinh (t)}{\cosh (t)} = \frac {e^t - e^{-t}} {e^t + e^{-t}} = \frac{e^{2t} - 1} {e^{2t} + 1} = \frac{1 - e^{-2t}} {1 + e^{-2t}}

## Véxase tamén 
### Outros artigos
* Trigonometría
* Función hiperbólica
* Identidade trigonométrica
* Función sigmoide

### Ligazóns externas 
* Tanxente hiperbólica no sitio wolfram.com
Suelo Empresarial del Atlántico

**Suelo Empresarial del Atlántico S. L. (SEA)** é unha sociedade limitada constituída no ano 2003 e participada nun 83,44 % polo Ministerio de Fomento de España a través da entidade estatal de solo SEPES, nun 14,26 % pola Consellería de Medio Ambiente, Territorio e Infraestruturas da Xunta de Galicia a través do Instituto Galego da Vivenda e Solo, nun 1,65 % por Abanca e un 0,65 % pola Xunta de Galicia. O seu obxectivo é o desenvolvemento e comercialización de parques empresariais en todo o territorio galego.

En xuño de 2013 foi aprobada a súa fusión con Suelo Industrial de Galicia S. A., sociedade participada na súa maioría tamén pola SEPES.

## Parques e polígonos dependentes de SEA 
### Provincia da Coruña 
* Ampliación do Polígono industrial da Tomada
* Parque empresarial de Cee
* Parque empresarial da Laracha
* Parque empresarial de Laxe
* Parque empresarial de Malpica
* Parque empresarial de Muros
* Parque empresarial de Rianxo
* Parque empresarial de San Pedro de Leixa
* Parque empresarial de Vimianzo

### Provincia de Lugo 
* Parque empresarial de Chantada
* Parque empresarial de Mondoñedo
* Parque empresarial de Monforte
* Parque empresarial de Rábade

### Provincia de Pontevedra 
* Parque empresarial de Catoira
* Parque empresarial da Estrada
* Parque empresarial da Guarda-Rosal
* Parque empresarial de Vilanova de Arousa I
* Parque empresarial de Vilanova de Arousa II

## Notas 
## Véxase tamén 
### Ligazóns externas 
* Web oficial de SEA S. L.
Paíños chineses

[miniatura|dereita|250px|Paíños chineses sobre un [prato.]]
miniatura|dereita|250px|Xeito de coller os paíños chineses.
Os **paíños chineses** son un par de variñas da mesma lonxitude que se empregan como utensilios de cociña e para comer no Extremo Oriente (China, Xapón, Corea do Norte, Corea do Sur e Vietnam), así como en Tailandia, onde están limitados tan só ás sopas e os fideos dende que o rei Chulalongkorn introduciu no século XIX os utensilios occidentais. Usados primeiro polos chineses dende hai polo menos 6000 anos, posteriormente foron adoptados noutros países.

Os paíños adóitanse fabricar de madeira, bambú, plástico e aceiro inoxidábel. Aínda que non é tan común tamén se poden facer con ouro, prata, porcelana, xade ou marfil.

## Notas 
## Véxase tamén 
### Bibliografía 
*
A Campa, San Cosme de Manán, O Corgo

**A Campa** é un lugar da parroquia de San Cosme de Manán, no concello lugués do Corgo na comarca de Lugo. Segundo o IGE, en 2024 tiña 2 habitantes (1 home e 1 muller).

## Lugares e parroquias 
### Lugares de San Cosme de Manán 
### Parroquias do Corgo 
## Notas 
## Véxase tamén 
### Outros artigos 
*Lugares do Corgo
The F Word (filme de 2013)

***The F Word*** (estreado nalgúns países como ***What If?***) é un filme irlandés-canadense dirixido por Michael Dowse que se estreou no 2013. Foi escrito por Elan Mastai, baseado na obra de TJ Dawe e Michael Rinaldi *Toothpaste and Cigars*. Está protagonizado por Daniel Radcliffe, Zoe Kazan, Megan Park, Adam Driver, Mackenzie Davis e Rafe Spall e conta a historia de dous amigos que comezan a namorarse o un do outro.

## Personaxes 
* Daniel Radcliffe como Wallace
* Zoe Kazan como Chantry
* Megan Park como Dalia
* Adam Driver como Allan
* Mackenzie Davis como Nicole
* Rafe Spall como Ben
* Jemima Rooper como Ellie
* Jordan Hayes como Becky
* Meghan Heffern como Tabby
* Jonathan Cherry como Josh
* Sarah Gadon como Megan
* Tommie-Amber Pirie como Gretchen
* Adam Fergus como Rolf
* Lucius Hoyos como Felix
* Rebecca Northan como Holly
* Oona Chaplin como Julianne
* Ennis Esmer como Paramédico

## Notas 
## Véxase tamén 
### Ligazóns externas 
*
Polígono industrial de Morás

O **polígono industrial de Morás** é unha zona industrial en construción situada na parroquia de Morás, concello de Arteixo, no cruzamento da AG-55 e a A-6. O polígono non ten actividade nin empresas.

## Historia 
No ano 2005 a Xunta de Galicia, a través de Xestur, aprobou un proxecto para desenvolver en tres fases o que habería ser a maior bolsa de solo industrial do país, cuns 9.000.000 de metros cadrados de superficie. En 2008 comezaron as obras da primeira fase, nas que se debían urbanizar uns 1.500.000 m2, porén en maio de 2012, após un investimento final de 80.000.000 de euros (o que supoñía o triplo do presupostado), a Xunta sacou 375.497 m2  a un concurso público que rematou deserto.
En 2013 padeceu outro revés ao declararen as administracións estatais o veciño polígono industrial de Vío como Zona de Actividades Loxísticas (ZAL) vinculada ao porto exterior da Coruña, recoñecemento que inicialmente se esperaba para Morás dada a súa situación estratéxica, dimensións e capacidade de expansión.

En marzo de 2017 o presidente da Xunta, Alberto Núñez Feijóo, anunciaba un investimento de 4.000.000 € para rematar as obras de urbanización da primeira fase e descontos no prezo das parcelas para lle dar un novo impulso á infraestrutura, así como a intención de mellorar a estrada de acceso, dependente da Deputación da Coruña.

A finais de 2018 Estrella Galicia anunciou a compra de 500 mil metros cadrados no polígono de Morás para construír unha fábrica de cervexa. Alumán mercou unha parcela de 100 mil metros cadrados.

## Accesos 
* AG-55, que o comunica coa cidade da Coruña polo leste e coas comarcas de Bergantiños e Soneira cara ao oeste.
* A-6, que o comunica con outras vías de alta capacidade como a AP-9 ou a A-8, e o oeste de Galicia e Castela e León cara Madrid.
* AC-552.

## Notas
Inuyasha: A Feudal Fairy Tale

é un videoxogo de loita baseado no manga e anime *Inuyasha*. Consiste en batallas e minixogos nun esforzo de recuperar as xoias sagradas das catro almas, seguindo o argumento da serie.

O xogo recibiu un crítica "media" segundo Metacritic.

## Notas
Crash Bash

***Crash Bash*** é un videoxogo desenvolvido por Eurocom e publicado por Sony Computer Entertainment para PlayStation. Foi o derradeiro título de *Crash Bandicoot* publicado por Sony Computer Entertainment.

*Crash Bash* é o quinto título da franquía *Crash Bandicoot*. Foi o primeiro xogo de *Crash Bandicoot* que non foi desenvolvido por Naughty Dog (que abandonou a franquía para desenvolver *Jak and Daxter*), e o derradeiro para a consola PlayStation.

## Notas
Crash Bandicoot (videoxogo)

***Crash Bandicoot*** é un videoxogo de plataformas desenvolvido por Naughty Dog e publicado por Sony Computer Entertainment para PlayStation. Unha versión remasterizada, incluída na colección *Crash Bandicoot N. Sane Trilogy* será estreada para PlayStation 4 no 2017.

## Véxase tamén 
### Outros artigos 
* *Crash Bandicoot 2: Cortex Strikes Back*
Lou Roy-Lecollinet

**Lou Roy-Lecollinet**, nada en Neuilly-sur-Seine o 1 de agosto de 1996, é unha actriz francesa.

## Traxectoria 
Deuse a coñecer despois de que Arnaud Desplechin a escollese para o seu filme *Trois souvenirs de ma jeunesse* onde encarna o papel de Esther e que lle reportou un nomeamento ós Premios Cesar da Academia Francesa de Cinema.

## Filmografía 
**Trois souvenirs de ma jeunesse* (Arnaud Desplechin, 2015; como Esther)
**Jeunesse* (Shanti Masud, 2015)
**La Tortue*(Thomas Blumenthal e Roman Dopouridis, 2016; curtametraxe; como Julie)
**Petit Homme* (Nathanaël Guedj, 2016; curtametraxe; como Nat)
**Aurore* (Blandine Lenoir, 2017; como Lucie)

## Notas
Walt Disney World Quest: Magical Racing Tour

***Walt Disney World Quest: Magical Racing Tour*** é un videoxogo de carreiras baseado nunha atracción de Walt Disney World Resort. Os xogadores compiten en carreiras con pistas inspiradas polas atraccións, como Haunted Mansion, Pirates of the Caribbean, Space Mountain e Big Thunder Mountain Railroad. O obextivo é conseguir pezas da máquina de foguetes do parque, que foi accidentalmente destruída por Chip e Chop. O xogo foi desenvolvido por Crystal Dynamics e distribuído por Eidos Interactive. A versión de Game Boy Color foi desenvolvida por Prolific Publishing.

## Notas
Crash Bandicoot 2: Cortex Strikes Back

***Crash Bandicoot 2: Cortex Strikes Back*** é un videoxogo de 1997 de plataformas desenvolvido por Naughty Dog e publicado por Sony Computer Entertainment para PlayStation. É o segundo xogo da franquía *Crash Bandicoot*, e é unha secuela do xogo orixinal. Unha versión remasterizada será incluída na colección *Crash Bandicoot N. Sane Trilogy*, que será estreada para PlayStation 4 no 2017.

## Notas 
## Véxase tamén 
### Bibliografía 
*
La Jetée

***La Jetée*** é unha curtametraxe de ciencia ficción dirixida en 1962 por Chris Marker, con música de Trevor Duncan producida por Anatole Dauman para Argos Studio e editada por Jean Ravel.

A película de 28 minutos realizouse a través de fotografías fixas en branco e negro, empregando a imaxe en movemento só durante uns poucos segundos.

Nesta obra de culto atopou inspiración Terry Gilliam para a súa película *12 Monkeys*, tamén renden homenaxe ó filme de Marker os videoclips "Dancerama" de Sigue Sigue Sputnik e "Jump They Say" de David Bowie.

## Notas
Asta Regia

**Asta Regia** (ou '*Hasta *Regia'''*) foi unha antiga cidade cuxos restos arqueolóxicos localízanse na barriada rural de Mesas de Asta en Xerez da Fronteira (Andalucía, España). Atópase na estrada A-2000, que une Xerez e Trebujena, a uns 11&nbsp;km do centro de Xerez. 

Foi declarada Ben de Interese Cultural (BIC), baixo a categoría de Zona Arqueolóxica, no ano 2000.

## Traxectoria 
Os restos foron descubertos polo historiador xerezano Manuel Esteve Guerrero contra 1942, que realizou varias campañas de escavación nas décadas de 1940 e até 1956. Na década de 1990 descubriuse a necrópole e, recentemente, houbo unha serie de campañas por investigadores da Universidade de Cádiz nas que se está un xeoradar de última xeración para realizar unha arqueoloxía non invasiva, escaneando e recreando en 3D os materiais existentes a uns 4 metros de profundidade. 

Porén, os estudosos da historia afirman que en época romana a cidade tivo maior importancia que Baelo Claudia ou Itálica, de aí o seu apelativo de "Regia" e fora mencionada por Estrabón ou Pomponio Mela como un importante porto marítimo. e tamén foron atopados restos da ocupación islámica, datada entre os séculos X e XIII. 

A maioría das pezas e restos arqueolóxicos atopadados en Asta Regia dende as escavacións de Esteve, conforman a maior parte das pezas exposta no Museo Arqueolóxico de Xerez.

## Propiedade 
O xacemento, de 60 hectáreas de extensión é actualmente propiedade privada, e semella que non existe interese por parte das administracións públicas en adquirilo para escavalo e protexelo a pesar de haberse identificado novas edificacións soterradas.

## Notas 
## Véxase tamén 
### Bibliografía 
* Esteve Guerrero, Manuel (1945). *Excavaciones de Asta Regia (Mesas de Asta, Jerez). Campaña 1942-43*. Acta Arqueológica Hispánica III. Comisaría General de Excavaciones Arqueológicas. Madrid.
*Esteve Guerrero, Manuel (1950). *Excavaciones de Asta Regia (Mesas de Asta, Jerez). Campaña 1945-46*. Informes y Memorias de la Comisaría de Excavaciones Arqueológicas, 22. Madrid.
*Esteve Guerrero, Manuel (1962). *Excavaciones de Asta Regia (Mesas de Asta, Jerez). Campaña 1949-50 y 1955-1956.'' Centro de Estudios Históricos Jerezanos nº 19. Xerez da Fronteira.
*
*

### Ligazóns externas 
* I Xornadas Monográficas de Hasta Regia
*Muralla de Hasta Regia  en castelos.net
* Hasta Regia no Centro de Estudos Históricos Xerezanos
* Hasta Regia, o desenvolvemento dun reino Turdetano 
* Organización social (España) Período prerromano, en ArteHistoria
* Caída turdetana
* Vídeo sobre o xacemento
Spider-Man (videoxogo de 2000)

***Spider-Man*** é un videoxogo de acción baseado na personaxe de Marvel Spider-Man. Foi desenvolvido por Neversoft e publicado por Activision para PlayStation no 2000; o xogo foi adaptado por diferentes desenvolvedores a outros sistemas como Game Boy Color e Nintendo 64 ese mesmo ano, así como Dreamcast e Microsoft Windows no 2001. Tivo dúas secuelas directas, unha desenvolvida por Torus Games, *Spider-Man 2: The Sinister Six* para Game Boy Color, e outra desenvolvida por Vicarious Visions, *Spider-Man 2: Enter Electro* para PlayStation.

## Notas
Heart of Darkness (videoxogo)

***Heart of Darkness*** é un videoxogo de plataformas desenvolvido por Amazing Studio e publicado por Ocean Software en Europa e por Interplay Entertainment en América do Norte. Foi creado para PlayStation e Microsoft Windows. A versión para Game Boy Advance foi anunciada no 2001 pero nunca foi estreada.

O xogador controla a un neno chamado Andy que intenta rescatar ó seu can, que foi secuestrado por espíritos de sombras.

## Notas
Parque empresarial da Laracha

O **parque empresarial da Laracha** é unha zona industrial e de uso terciario-mixto situada entre as parroquias de Lendo e Cabovilaño, no concello da Laracha, desenvolvida por Suelo Empresarial del Atlántico.

## Historia 
A infraestrutura foi proxectada dentro do "Plano Sectorial de Ordenación de Áreas Empresariais na Comunidade Autónoma de Galicia", aprobado definitivamente o 27 de maio de 2004. En xuño de 2008 recibiu o visto e prace da Consellaría de Medio Ambiente. A súa urbanización haberíase conformar en torno a dúas factorías preexistentes: a siderúrxica Celsa Atlantic e a cerámica Epifanio Campo.

Finalmente foi inaugurado a comezos do ano 2012 polo presidente da Xunta de Galicia Alberto Núñez Feijóo e a daquela ministra de Fomento Ana Pastor Julián.

A finais de maio de 2017 a empresa téxtil Inditex anunciou un investimento de 57 millóns de euros para a adquisición de terreos e construción dunha nova plataforma loxística no polígono. Inditex mercou 26 parcelas, uns 218&nbsp;000 m², para construír unha plataforma loxística para a recepción, almacenamento e clasificación de tecidos e accesorios.

## Características 
* Superficie bruta: 825&nbsp;249 m²
* Superficie neta: 537&nbsp;925 m²
* Edificabilidade industrial: 326&nbsp;199 m²
* Edificabilidade terciario-mixto: 240&nbsp;865 m²
* Edificabilidade total: 567&nbsp;064 m²

## Accesos 
* AG-55: saída 22 AC-552 - A Laracha
* AC-552: rotonda no Cancelo de Abaixo dirección P. E. A Laracha

## Notas 
## Véxase tamén 
### Ligazóns externas 
* Ficha na web de Suelo Empresarial del Atlántico
* Ficha na web do IGAPE
Os Mariños

O topónimo **Os Mariños** pode referirse a:

;En Galiza
***Os Mariños**, lugar da parroquia de Seivane de Vilarente, no concello de Abadín;
***Porta dos Mariños**, lugar da parroquia de Iria Flavia, no concello de Padrón.

## Véxase tamén
### Outros artigos
Federico Cocho

**Federico Cocho de Juan**, nado en Xinzo de Limia en 1958, é un xornalista e escritor galego.

## Traxectoria 
Licenciado en Xornalismo pola Universidade Complutense de Madrid, cursou o Diploma de Estudos Avanzados en Socioloxía na Universidade da Coruña. Traballou en *La Voz de Galicia* e na reitoría da UDC e colabora como analista da actualidade na Radio Galega.

## Obras 
* *O carnaval en Galicia*, 1990.
* *Cara a cara. Las elecciones de 1993*, 1993 (con Luis Villamor).
* *Guía práctica de Galicia*, 1996.
* *O entroido galego*, 1998.
* *Guerra Civil. Que pasou en Galicia e en España*, 2011.

## Véxase tamén 
### Bibliografía 
* 
* 
* 
* 

### Ligazóns externas 
* Ficha do autor en Xerais
Tratado de Osimo

miniatura|Vista aérea de Osimo, cidade onde e asinou o tratado.
O **tratado de Osimo** foi asinado o 10 de novembro de 1975 pola República Federal Socialista de Iugoslavia e a República italiana en Osimo, provincia de Ancona, e nel que foi dividido o Territorio Libre de Trieste. O tratado escribiuse en francés e entrou en vigor o 11 de outubro de 1977.

O acordo baseábase nun "Memorando de Entendemento" asinado en Londres en 1954 (coñecido como *Memorando de Londres*), que outorgaba a administración civil provisional da Zona A a Italia, e da Zona B a Iugoslavia. O tratado de Osimo fixo definitiva esta situación. A Zona A, incluída a cidade de Trieste, pasou a conformar a provincia italiana de Trieste, aínda que Iugoslavia viu garantido o libre acceso ao porto de Trieste.

O Ministerio de Exteriores italiano nunca estivo envolvido na negociación, pois esta foi levada case exclusivamente por Eugenio Carbone, entón Director Xeral do Ministerio de Industria e Comercio, que tamén asinou o tratado por parte do goberno italiano. O Ministro de Asuntos Exteriores iugoslavo, Miloš Minić, asinou o tratado por parte de Iugoslavia.

## Véxase tamén 
### Outros artigos 
* Territorio Libre de Trieste
* Venecia Xulia

### Ligazóns externas 
* Elementos económicos do tratado .
* Páxina web  dedicada ao tratado  .
Francisco Sierra Rodríguez

**Francisco Sierra Rodríguez**, nado en Xinzo de Limia o 13 de marzo de 1883 e finado no mesmo concello o 2 de agosto de 1936, foi un mestre e político galego.

## Traxectoria 
Estudou Maxisterio en Ourense, rematando en 1906. Foi mestre en Parada de Outeiro (Vilar de Santos) e Figueiroá (Paderne de Allariz). Na República era mestre de Mosteiro de Ribeira. Era vicepresidente do Radio Comunista de Lamas. Co golpe de Estado do 18 de xullo de 1936 foron buscalo de noite á súa casa os falanxistas e a Garda Civil. Fíxolles fronte producíndose un tiroteo; como non se entregaba ían prenderlle lume á casa; finalmente entregouse para salvar a súa muller, Beatriz Murias e a súa filla Esther. Detido, levárono ao cárcere de Xinzo de Limia. Foi paseado o 2 de agosto de 1936, o seu cadáver atopouse na costa de Allariz.

## Notas 
## Véxase tamén 
### Ligazóns externas 
* O asasinato de Francisco Sierra, mestre de Mosteiro, en agosto de 1936.
Copa Federación Galega de Fútbol 1946/47

A **Copa Federación Galega de Fútbol 1946/47** foi unha competición de fútbol organizada pola Federación Galega de Fútbol na que participaron o Deportivo da Coruña, o Racing Club de Ferrol, a Sociedade Ximnástica Lucense e o Pontevedra Club de Fútbol. A competición disputouse en forma de liga a dúas voltas entre maio e setembro de 1947. Proclamouse campión o Racing de Ferrol.

## Participantes 
## Calendario 
### Primeira volta 
### Segunda volta 
## Clasificación
## Notas
Parque empresarial de Vimianzo

O **parque empresarial de Vimianzo** é unha zona industrial e de uso terciario-mixto situada en Vimianzo, a escasa distancia da capital municipal, desenvolvida por Suelo Empresarial del Atlántico (SEA).

## Historia 
O de Vimianzo foi un dos proxectos desenvolvidos ao amparo do Plan Galicia, as obras de construción comezaron en 2007 e concluíron en 2008 tras un investimento de 5,2 millóns de euros; daquela, os medios de comunicación denunciaron que os prezos do metro cadrado á venda neste polígono eran dos máis altos da provincia da Coruña.

En 2014 chegaron as primeiras rebaixas no prezo do solo tanto para este como para o parque empresarial da Laracha, tamén desenvolvido por SEA. Por fin, no ano 2015, instalarían no polígono a primeira empresa: unha distribuidora de froitas e produtos da horta. Ese mesmo ano, o Concello presidido por Manuel Antelo, pretendía pór en marcha un pequeno parque eólico dentro do ámbito do parque.

En 2016 saíu a concurso a construción dun punto de recollida selectiva de lixo promovido polo Concello por valor 123.244 €. En 2017, grazas a un acordo entre a Xunta de Galicia e a empresa de telecomunicacións R, anunciouse a instalación de banda larga ultrarrápida para ese mesmo ano, no que tamén se puxo en servizo o punto limpo longamente anunciado.

## Características 
* Superficie bruta: 335.195 m2
* Superficie neta: 169.236 m2
* Edificabilidade industrial: 65.590 m2 
* Edificabilidade terciario-mixto: 124.200 m2 
* Edificabilidade total: 189.790 m2

## Accesos 
* AC-552: entre os P.K. 65 e 66.

## Notas 
## Véxase tamén 
### Ligazóns externas 
* Ficha na web de Suelo Empresarial del Atlántico
* Ficha na web do IGAPE
Colder (banda deseñada)

***Colder*** é unha serie de banda deseñada de terror creada por Paul Tobin e ilustrada por Juan Ferreyra. É unha triloxía cuxo tema central é a tolemia.

## Sinopse 
O corpo de Declan Thomas arrefría un pouco cada día dende que o manicomio no que estaba recluído fose arrasado polo lume. Ademais, Declan posúe unha habilidade: é quen de entrar na tolemia doutras persoas e curala. A súa esperanza é chegar a curar a súa algún día, pero ten pouco tempo, porque un demo anda detrás del.

## Títulos 
* *Colder* (2015)
* *Colder: The Bad Seed* (2016)
* *Colder: Toss the Bones* (2016)
Mercyful Fate

**Mercyful Fate** é unha banda danesa de heavy metal formada en 1981 en Copenhague polo vocalista King Diamond e o guitarrista Hank Shermann. Influenciada polo rock progresivo e o hard rock, con letras que falan de Satanás e de ocultismo, Mercyful Fate foi parte da primeira onda do black metal de principios a mediados dos anos 80. Moitas das bandas dese movemento influenciarían posteriormente aos músicos de black metal nos anos 90, particularmente en Noruega. Dende a aparición do grupo en 1981, Mercyful Fate publicou sete álbums de estudio, dous EPs e catro recompilatorios.

Despois de varios cambios de formación e demos autoeditadas, Mercyful Fate publicou o seu EP *Merciful Fate* en 1982, cunha formación composta por King Diamond (voces), Hank Shermann (guitarra), Michael Denner (guitarra), Timi Hansen (baixo) e Kim Ruzz (batería). Con esta formación o grupo gravou os seus primeiros dous álbums de estudio, *Melissa* (1983) e ''Don't Break the Oath* (1984), e durou ata 1985, cando a banda separouse debido a diferenzas musicais. En 1993 catro dos cinco membros de Mercyful Fate reuníronse para gravar o álbum *In the Shadows'', que foi editado ese mesmo ano. Durante os anos 90 a banda lanzou catro álbums de estudio máis e pasou por varios cambios na formación. Dende 1999 Mercyful Fate está en hiato, aínda que se ten reunido varias veces na década dos 2000.

## Discografía 
## Notas 
## Véxase tamén 
### Ligazóns externas 
* Páxina oficial
Frozen Fever

***Frozen Fever*** é unha curtametraxe producida por Walt Disney Animation Studios e distribuída por Walt Disney Pictures no 2015. É a secuela de *Frozen* e conta a historia de Anna, que está de aniversario. A súa irmá Elsa prepáralle unha festa coa axuda de Kristoff, Sven e Olaf. Chris Buck e Jennifer Lee son os directores e Kristen Bell, Idina Menzel, Jonathan Groff e Josh Gad achegan as voces das personaxes.

## Personaxes 
* Kristen Bell como Anna
* Idina Menzel como Elsa
* Jonathan Groff como Kristoff
* Josh Gad como Olaf
* Santino Fontana como Hans
* Paul Briggs como Marshmallow

## Notas 
## Véxase tamén 
### Ligazóns externas 
* 
* Ficha en RottenTomatoes
Sínodo

miniatura|Sínodo Presbiteriano do Brasil de 1888.
Un **sínodo** é unha reunión do bispo cos seus sacerdotes para o estudo de problemas da vida espiritual ou o tratamento de custións de fe, e para dar forza ás leis eclesiásticas, a través da eliminación de abusos, a través da promoción de vida do cristián, fomentar o culto divino, e a práctica relixiosa. Non parece que tiveran unha periodicidade regular, a pesar de que no Concilio de Huesca (598) se estableceu a obriga de realizar anualmente un sínodo.

Durante a Alta Idade Media, celebráronse varios sínodos como  os de Vic dos anos 1030 e 1033, pero non se levarán a cabo cunha certa regularidade até o século XIII.

O sínodo dos bispos é unha institución eclesiástica antiga que foi revitalizada polo Concilio Vaticano II. A principal diferenza cos Concilios, é que mentres estes teñen poder para definir dogmas e para lexislar, os sínodos son órganos consultivos, e a súa misión principal é a de asesoramento ao Papa sobre unha cuestión concreta.

## Notas
Parque empresarial de Alvedro

O **parque empresarial de Alvedro** é unha zona industrial e de uso terciario-mixto situada no lugar de Alvedro (Almeiras), no concello de Culleredo, a escasa distancia do aeroporto da Coruña, promovido polo Instituto Galego da Vivenda e Solo (IGVS).

## Historia e características 
Foi inaugurado en 2001 polo daquela presidente da Xunta de Galicia, Manuel Fraga, logo dun investimento de 3.000 millóns de pesetas.

### Características 
* Superficie total: 438.000 m2
* Superficie dispoñíbel (2016): 4.700 m2

## Accesos 
[miniatura|dereita|A empresa [Grupo Caamaño atópase neste parque empresarial.]]
### Aeroporto 
* Aeroporto da Coruña (a 8&nbsp;km)

### Estradas e autoestradas 
* N-550 saída "Polígono industrial" entre os P. K. 9 e 10.
* A-6 (a 3,3&nbsp;km), saída 583.

## Notas 
## Véxase tamén 
### Ligazóns externas 
* Ficha na web do IGAPE
One by One (filme)

***One by One*** é unha curtametraxe dirixida por Pixote Hunt e estreada en Walt Disney Pictures o 31 de agosto de 2004, como un contido extra dispoñible na edición especial do DVD de ''The Lion King 2: Simba's Pride*. A curtametraxe supoñíase que ía ser incluída no filme nunca rematado *Fantasia 2006''.

## Notas 
## Véxase tamén 
### Ligazóns externas 
*
Testament

**Testament** é unha banda estadounidense de heavy metal procedente de Berkeley (California). Formada en 1983 co nome **Legacy**, a día de hoxe o grupo está composto polo vocalista Chuck Billy, os guitarristas Eric Peterson e Alex Skolnick, o baixista Steve Di Giorgio e o batería Chris Dovas. Nos seus anos de carreira Testament tivo numerosos cambios na súa formación, e Peterson vén sendo o seu único membro constante. Billy substituíu o antigo cantante Steve Souza en 1986, antes da gravación do seu primeiro álbum de estudio, *The Legacy*, e foi membro da banda dende entón. Billy e Peterson son os únicos que aparecen en todos os álbums de Testament. A banda lanzou catorce álbums de estudio (un dos cales é unha colección de cancións regravadas), catro álbums en directo, cinco álbums recompilatorios, trece sinxelos e tres DVD. Estímase que venderon máis de 1,4 millóns de álbums nos Estados Unidos desde o comezo da era SoundScan, e máis de 14 millóns de copias en todo o mundo ata 2016.

## Discografía 
## Notas 
## Véxase tamén 
### Ligazóns externas 
* Páxina oficial
Me First and the Gimme Gimmes

**Me First and the Gimme Gimmes** é un supergrupo estadounidense de punk rock formada en San Francisco en 1995. Os Gimmes traballan exclusivamente como un grupo de versións. A banda chámase así por un libro infantil do mesmo nome de Gerald G. Jampolsky e Diane V. Cirincione.

## Discografía
Servitas da Inmaculada Concepción

[miniatura|300px|Tarxeta de visita de [Stepane Giorgidze, segundo superior da congregación.]]
Os **Servitas da Inmaculada Concepción** foron unha congregación relixiosa católica fundada en 1864 polo sacerdote xeorxiano Petre Kharischirashvili en Constantinopla, co propósito de atender as necesidades espirituais dos católicos xeorxianos. A congregación foi aprobada polo papa Pío IX o 29 de maio de 1875.
#Petre Kharischirashvili (1861 - 1890)
#Stepane Giorgidze (1892 - 1898)
#Alponsi Khitarishvili (1898 - 1905)
#Benedikte Vardidze (1905 - 1912)
#Pio Balidze (1912 - 1921)
#Shio Batmanishvili (1922 - 1937)
#Benedikte Vardidze (1937 - 1942)
#Pio Balidze (1942 - 1956)
#Petre Tatalashvili (1956 - 1961)

## Notas 
## Véxase tamén 
### Bibliografía 
*
Comar

O **Grupo Comar** é un conglomerado galego de máis de 60 empresas, coñecido principalmente por se dedicar aos xogos de azar. Foi fundado en 1984 por José Collazo Mato e ten a súa sede na cidade da Coruña.

## Historia e descrición 
O grupo está formado por máis de 60 empresas, con 29 casinos en España, República Checa e República Dominicana. En 2010 explotaba unhas 6.165 máquinas recreativas e de azar en Galiza, Asturias, Castela e León e Madrid.

Posúe seis salóns de bingo repartidos entre as cidades da Coruña, Ferrol, Vigo e Salamanca.

Comar ten ademais intereses no sector turístico, hoteleiro, aparcadoiros, empresas de seguridade privada e promotoras inmobiliarias. Na Coruña a **Sociedad de Fomento y Desarrollo Turístico**, que forma parte do grupo, xestiona establecementos emblemáticos como o Casino Atlántico, o Palacio da Ópera, o centro comercial Los Cantones Village ou o PALEXCO.

Outra compañía do grupo, **Promotora de Viviendas Urbanas**, foi accionista de Invest Cos, sociedade que promoveu a construción do centro comercial Marineda City.
miniatura|Fachada de Palexco
miniatura|O Palacio da Ópera e o seu aparcadoiro son xestionados polo Grupo Comar.

### Aparcadoiros 
* Cantóns
* Maestranza
* Palacio da Ópera
* PALEXCO
* Praza Irmáns García Naveira (Betanzos)

### Hoteis 
* Hotel Casino del Tormes (Salamanca)
* Hotel President (Praga)

### Casinos do Grupo Comar en España 
* Atlántico (A Coruña)
* Baía de Cádiz
* Conde Luna (León)
* Casino de Zaragoza
* Gran Casino de Aranjuez e Casino Gran Vía de Madrid (sucursal).
* Gran Casino de Melilla.
* Gran Casino Sardinero (Santander)
* Puente del Piles (Asturias)
* Ribera del Tormes (Salamanca)
En 2012, ante unha difícil situación financeira, vendeu o Casino Marítimo de Menorca.

### Negocios
* Codere Apuestas
* Carbugal

## Notas 
## Véxase tamén 
* Web oficial do grupo Comar
Secundino Feijoo Méndez

**Secundino Feijoo Méndez**, nado en Vilanova dos Infantes en 1870 e finado en Madrid o 28 de febreiro de 1939, foi un empresario circense galego.

## Traxectoria 
Comezou como músico no circo Fasy, despois montou un número de touros amestrados, co que percorreu Europa acompañado pola súa muller Francisca Salas Cerdán. Aos vinte anos, coa súa muller e a súa curmá Silveria, montou o seu propio espectáculo, o circo Feijoo. Co circo Feijóo renovou o espectáculo ao emparentar con Arturo Castilla, unha saga de pallasos chamados Hermanos Cape e converteuse nun dos máis importantes circos de España. Posteriormente derivou na empresa de espectáculos Feijoo Castilla Fleta.

Morreu en Madrid o 28 de febreiro de 1939. Logo da súa morte, o seu fillo Manuel Feijoo Salas continuou á fronte do Circo Feijoo no que tamén actuaba como *écuyer* a súa filla Araceli Feijoo.
## Notas 
## Véxase tamén 
### Bibliografía 
* 
* 

### Ligazóns externas 
*
Junko Tabei

**Junko Tabei**, nada en Miharu o 22 de setembro de 1939 e finada en Kawagoe o 20 de outubro de 2016, foi unha alpinista xaponesa. Foi a primeira muller en escalar o Everest o 16 de maio de 1975.

## Notas 
## Véxase tamén 
### Bibliografía 
* Irene Cívico, Sergio Parra e Núria Aparicio (ilustradora). *Las chicas van donde quieren. 25 aventureras que cambiaron las historia* Editorial Montena, 2019. ISBN: 978-84-1746-064-8
José Adrio Menéndez

**José Adrio Menéndez**, nado en Ourense e finado na mesma vila o 30 de abril ou o 1 de maio de 1937, foi un xornalista e escritor galego.

## Traxectoria 
Funcionario de Facenda. Colaborou en *El Eco de Orense*, *Galicia. Diario de la mañana* e *Vida Gallega*.

A cidade de Ourense púxolle o seu nome a unha rúa no barrio da Ponte.

## Obras 
* *El Liceo Recreo Orensano. Su pasado, su presente, su futuro*, 1930. La Industrial.
* *Del Orense antiguo. 1830-1900*, 1935. La Popular.

## Notas 
## Véxase tamén 
### Bibliografía 
* 
*
Argos (can de Ulises)

miniatura|Argos recoñece a Ulises e morre. Ilustración de John Flaxman para a Odisea (1835)
Na Odisea de Homero, **Argos** é o can de *Odiseo ou Ulises*, rei de Ítaca.

Argos aparece ao final do poema (Canto XVII), cando Odiseo regresa a Ítaca logo de loitar na Guerra de Troia e deambular polo mar, tras vinte anos de ausencia. Odiseo, para se enfrontar mellor aos seus inimigos, aparece coas súas faccións disimuladas por Atenea e disfrazado de esmoleiro, de xeito que ninguén o recoñeza.

Mais Argos, aínda enfermo e descoidado, si o coñece e saúdao ledamente coa cola. Odiseo, decatado da fidelidade do seu can e do seu estado actual, pero imposibilitado de responder o saúdo para non quedar en evidencia, derrama unha bágoa e segue o seu camiño. O can, cumprida a súa misión de esperar vinte anos ao seu amo, morre aos seus pés.

## Influencia na cultura popular 
No relato "El inmortal", de Jorge Luis Borges, cando a personaxe chega á cidade dos inmortais, á primeira persoa que atopa chámao **Argos**. Logo resultará ser Homero.

## Notas 
## Véxase tamén 
* Canto 17, versos 290-327 (en grego homérico)
City of Angels (filme)

***City of Angels*** é un filme estadounidense de romance e fantasía dirixido por Brad Silberling que se estreou en 1998. O filme está protagonizado por Nicolas Cage e Meg Ryan. Está ambientado na cidade dos Ánxeles (California), e está vagamente baseado no filme alemán de Wim Wenders *Der Himmel über Berlin*, que está ambientado en Berlín.

## Personaxes 
* Nicolas Cage como Seth
* Meg Ryan como Doutora Maggie Rice
* Andre Braugher como Cassiel
* Colm Feore como Jordan Ferris
* Dennis Franz como Nathaniel Messinger
* Robin Bartlett como Anne
* Joanna Merlin como Teresa Messinger
* Sarah Dampf como Susan

## Véxase tamén 
### Ligazóns externas 
* 
* Ficha en AllMovie
In Treatment

***In Treatment*** é unha serie de televisión estadounidense producida e desenvolvida por Rodrigo García. Conta a historia dun psicólogo, o Doutor Paul Weston, e as súas sesións semanais cos seus pacientes. Está protagonizado por Gabriel Byrne e foi estreado o 28 de xaneiro de 2008.

## Notas 
## Véxase tamén 
### Ligazóns externas 
* Páxina oficial 
*
Antologia poética. Cancioneiro rosaliano

***Antologia poética. Cancioneiro rosaliano*** é unha recompilación de obras de Rosalía de Castro publicada por Ernesto Guerra da Cal en 1985 co motivo da conmemoración do centenario da morte da autora. A obra consta de dúas partes: unha "antoloxía" con sesenta e dous poemas seleccionados de tres dos seus libros, máis dous non presentes en ningún deles, e un "cancioneiro" con sesenta composicións de corenta e oito poetas ibero-románicos, todos dedicados á escritora.

A obra foi publicada en Lisboa como ápice da súa defensa do modelo reintegracionista para a lingua galega. Traballou na “selección e organización, adaptacións ao galego, versións do español, catalán e inglés, presentación e notas”. A obra consta de “Apresentação”, “Nótula bibliográfica”, “Agradecimentos”, “Antologia”, “Cancioneiro rosaliano”, “Iconografia” e “Índices”. En 1988 o propio Guerra da Cal publicou *Seis Poemas a Rosalia de Castro*.

## Estrutura
### Presentación
Na presentación o autor introduce a figura de Rosalía como misterio, milagre, mito, rebelde como galega, escritora e criatura humana. Destaca as varias facetas de Rosalía: santa, poetisa rexional, agresiva, comprometida co seu pobo, radicalmente cristiá mais tamén católica e devota e en ocasións agnóstica e de pensamento libre. Despois procede unha biografía da escritora mais chea de interrogantes.

Resalta o bilingüismo da escritora, que empregaba o galego, a súa lingua materna, na forma dialectal, escrito como é falado, sen regras. Mentres que o castelán, como lingua de España, aprendida na escola, utilizada con máis coidado e precaución (*deliberadamente pensada em castelhano depois de ter sido intimamente sentida em galego*. Tamén José Luis Valinha Reguera describe a obra como “un memorábel libro sobre Rosalia de Castro, punto de partida e rumbo para futuras tentativas de mostrar Rosalia ao mundo lusófono” na súa publicación *Um livro lusófono sobre a Galiza: “Antologia poética. Cancioneiro rosaliano”*, de Ernesto Guerra Dacal.

## Notas 
## Véxase tamén 
### Bibliografía 
* Gômez, Joel R. (2002). *Fazer(-se) um nome. Eça de Queirós-Guerra da Cal: Um duplo processo de canonicidade literária na segunda metade do século XX.* Ediciós do Castro.
* Gômez, Joel R. (2015). *Ernesto Guerra Da Cal, do exílio a galego universal.* Através Editora.
* Guerra Da Cal, Ernesto (1985). *Antologia poética. Cancioneiro rosaliano.* Guimarães Editores.
* Valinha Reguera, José Luis. *Um livro lusófono sobre a Galiza: “Antologia poética. Cancioneiro rosaliano”, de Ernesto Guerra Dacal.*
Cancro de pel

O **cancro de pel** é unha afección pola que se forman células malignas (cancerosas) nos tecidos da pel. Hai diferentes tipos de cancro que se poden estender por outras partes do corpo. A cor da pel e estar exposto á luz solar poden aumentar o risco de presentar cancro de pel non melanoma e queratose actínica.

## Epidemioloxía 
miniatura|Mortalidade por cancro de pel (2004).
O principal factor de risco para desenvolver un cancro de pel son os chamados raios ultravioleta procedentes da luz solar, que producen mutacións no ADN das células que se acumulan durante anos.

## Tipos de cancro de pel 
O cancro de pel é a forma máis común de cancro, representando globalmente o 40% de tódolos casos. Hai tres tipos principais de cancro de pel:
* Melanoma de pel; é o máis agresivo dos cancros de pel.
* Carcinoma basocelular ou carcinoma de células basais: Tipo de cancro da pel que se orixina nas células basais. Estas son células pequenas e redondas situadas na parte máis baixa (ou base) da epiderme, que é a capa máis externa da pel.
* Carcinoma espinocelular ou carcinoma de células escamosas: cancro que comeza nas células escamosas, que son células delgadas e planas que se parecen ás escamas dos peixes. As células escamosas atópanse no tecido que forma a superficie da pel, o recubrimento dos órganos ocos do corpo, como os condutos dos aparellos respiratorio e dixestivo. Tamén se chama carcinoma epidermoide.

## Notas
Trabada de serpe

Unha **trabada de serpe** é unha lesión que adoita dar, como resultado, feridas punzantes causadas polos cairos do animal e, ás veces, o envelenamento. O envelenamento por veleno de serpe chámase **envelenamento ofídico.** Aínda que a maioría das especies de serpes non son velenosas e xeralmente matan as súas presas por constrición no canto de empregar veleno, pódense atopar serpes velenosas en todos os continentes, agás na Antártida. As serpes adoitan trabar as súas presas como un método de caza, pero tamén poden morder como defensa contra os depredadores. Xa que o aspecto físico das serpes velenosas pode variar, non existe forma práctica de identificar unha especie e avaliar se se debe buscar atención médica profesional.

## Efectos 
O resultado das trabadas de serpes depende de diferentes factores; entre eles, a especie de serpe, a zona corporal afectada, a cantidade inxectada de veleno e o estado de saúde previo da vítima. Adoitan presentarse sentimentos de pánico e de terror despois dunha trabada de serpe, e poden producir un conxunto característico de síntomas mediados polo sistema nervioso autónomo, como latexos acelerados do corazón e náuseas. As trabadas de serpes non velenosas tamén poden causar lesións, a miúdo por mor das laceracións causadas polos dentes da serpe, ou por unha infección resultante. Unha trabada tamén pode desencadear unha reacción anafiláctica, que pode ser mortal. As recomendacións de primeiros auxilios para as trabadas de serpes dependen das especies que habitan na rexión, xa que os tratamentos eficaces para as trabadas inflixidas por algunhas especies poden ser ineficaces para as doutras especies. O número de mortes atribuídas ás mordeduras de serpes depende da zona xeográfica. 

### Segundo a zona do mundo 
Aínda que as mortes son relativamente raras en Australia, Europa e Norteamérica, Cada ano, decenas de miles de persoas morren por mor de trabadas de serpes, aínda que o risco dunha mordedura pode reducirse con medidas preventivas, como o uso de calzado de protección e evitar as zonas nas que se sabe que habitan serpes perigosas.

## Notas 
## Véxase tamén 
* Veleno de serpe
* Cobra (homónimos)
* A cobra na cultura popular galega
* Mitos e lendas galegas sobre os anfibios e os réptiles
* Cuélebre